Olie dalk “binnekort” in Namibië opgespoorHRT, ŉ oliemaatskappy van Brasilië, het Donderdag gesê hy sal “binnekort” groot hoeveelhede olie in Namibië opspoor. Milton Franke, hoof uitvoerende beampte van HRT, het aan AFP gesê hy is vol vertroue dat Namibië binnekort die jongste in ŉ reeks olievervaardigers in Afrika kan word, ondanks ŉ dosyn ontdekkingsputte wat nog niks opgelewer het nie. HRT het vroeër vanjaar ŉ klein bietjie olie naby Walvisbaai naby Namibië se Skedelkus opgespoor, maar nog nie genoeg vir handelsvolumes nie. “HRT glo dit is net ŉ kwessie van tyd. Walvisbaai en Oranjebaai het altwee goeie bronrotse binne die olievervaardigingsvenster,” het Franke gesê. HRT hoop om die volgende uitslag van hul boordery in die middel van Oktober te ontvang. “Ons het uit ons ervaring in Brasilië geleer dat mens geduldig moet wees.” Die maatskappy se boorprogram beloop ongeveer $200 miljoen (R2 biljoen). Repsol en Petrobras is twee Spaanse maatskappye wat ook ontdekkingswerk in Namibië verrig.